Public procurement notice: Modification Of A Contract/Concession During Its Term
Published: 2022-02-04
Buyer: Forsvarsministeriets Ejendomsstyrelse
Country: DK
Contract type: Services
CPV classification: 71311000: Civil engineering consultancy services

Technical requirements: Allonge nr. 1 til Honoraraftale vedrørende Byggeledelse, fagtilsyn og AMK (B) i forbindelse med Nyt Kampfly Program
Ejendomsstyrelsen indgik den 25. februar 2020 Honoraraftale vedrørende Byggeledelse, fagtilsyn og AMK (B) i forbindelse med Nyt Kampfly Program med COWI A/S. Honoraraftalen blev indgået på baggrund af et miniudbud afholdt på Ejendomsstyrelsen Rammeaftale for bygherrerådgivning, byggeledelse og fagtilsyn, delaftale 3 og delaftale 4. Miniudbuddet blev således afholdt mellem de fire rådgivere indenfor område 2 i henhold til Rammeaftalens bestemmelser herom.
Honoraraftalen indeholdte indledningsvist byggeledelse, fagtilsyn og AMK (B) vedrørende to entrepriser, som gennemføres i forbindelse med Nyt Kampfly Program.  Rådgivningsydelsen skal i henhold til honoraraftalen præsteres i perioden marts 2020 - marts 2023.
Allonge nr. 1 - Honoraraftale vedrørende Byggeledelse, fagtilsyn og AMK (B) i forbindelse med Nyt Kampfly Program
I henhold til bekendtgørelse af lov om Klagenævnet for Udbud, nr. 492 af 12. maj 2010 om Klagenævnet for Udbud med de ændringer der følger af § 13 i lov nr. 1556 af 21. december 2010, § 1 i lov nr. 618 af 14. juni 2011, § 31 i lov nr. 1231 af 18. december 2012, lov nr. 511 af 27. maj 2013 og § 197 i lov nr. 1564 af 15. december 2015 gælder følgende frister for indgivelse af klager: - En klage over ikke at være blevet udvalgt skal være modtaget i klagenævnet inden 20 dage fra dagen efter afsendelse af ordregiverens underretning til de berørte ansøgere om, hvem der er blevet udvalgt. - Andre klager skal være modtaget i klagenævnet inden 45 dage fra dagen efter, at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået kontrakt
Der henvises til del II, afsnit 2.4 i nærværende bekendtgørelse for en beskrivelse af udbuddet ved indgåelse af honoraraftalen. Ejendomsstyrelsen har den 1. november 2021 indgået "Allonge nr. 1" med COWI A/S, og dermed udvidet "Honoraraftale vedrørende byggeledelse, fagtilsyn og AMK (B) i forbindelse med Nyt Kampfly Program" med tilkøb af supplerende byggeledelse. Ejendomsstyrelsen har foretaget ændringen/udvidelsen med hjemmel i udbudslovens § 181, hvorefter ændringer vedrørende supplerende tjenesteydelser fra den oprindelige leverandør kan foretages, når disse vurderes nødvendige for gennemførelsen af kontrakten og ellers opfylder betingelserne i § 181. Se nærmere herom i del VII.2.2 i nærværende bekendtgørelse.
Ejendomsstyrelsen har efter start på byggeriet konstateret et behov for supplerende byggeledelse. Dette skyldes, at projektet som byggeledelsen er tilknyttet har udviklet sig i omfang og kompleksitet, der har nødvendiggjort en større tilstedeværelse af byggeledelsen end først forudsat. For at kunne sikre at byggeriet kan gennemføres uden større risici, har der således været behov for supplerede byggeledelse.
Således er honoraraftalen blevet udvidet ved at tilføre ekstra ressourcer(mandskab) indenfor byggeledelse i en periode indtil ultimo 2022, samt ved at forlænge den samlede kontraktperiode med ni måneder.
Det vurderes, at indkøb af supplerende byggeledelse ved en anden rådgiver vil medføre væsentlig ulempe af økonomisk art.og vil forårsage betydelige problemer i forbindelse med udførelsen af byggeriet. Dette skyldes, at inddragelse af en ny rådgiver til varetagelse af de supplerende opgaver, vil give en uklar og kompleks grænseflade rådgiverne imellem, og at dette kan medføre en væsentlig risiko for byggeriets gennemførsel, samt stille Ejendomsstyrelsen dårligt i kontraktmæssig henseende, da ansvar for fejl og mangler rådgiverne imellem kan blive vanskeligt at placere. Ved vurderingen er der bl.a. lagt vægt på, at byggeledelsen skal udføres på et samlet, sammenhængende byggeri, hvor udførelsen af entrepriserne har en meget tæt sammenhæng, hvorfor klare grænseflader rådgiverne imellem er afgørende.


Winner: COWI A/S